
ΑΠΟΦΑΣΕΙ Σ 

Αριθ. Φ.821.2/Σ217/Ζ1/3157 (1) 

Καθορισμός προσόντων, κριτηρίων και διαδικασίας επιλο¬ 
γής Συντονιστών Εκπαίδευσης του Εξωτερικού. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των άρθρων 14 και 16, παρ. 6, 7,10 και 11 
του Ν.2413/1996 (ΦΕΚ 124-Α'). 

2) Τις διατάξεις του άρθρου 6 παρ. 8 του Ν.2909/2001 
(ΦΕΚ90 Α'). 

3) Την αριθμ. Φ.821.2/Σ467/Ζ1/3523/24-7-96 απόφαση του 
Υπουργού Εθνικής Παιδείας και Θρησκευμάτων περί καθο¬ 
ρισμού περιοχής ευθύνης των συντονιστών εκπ/σης των ελ¬ 
ληνικών διπλωματικών αρχώντου εξωτερικού (ΦΕΚ707/τ.Β') 


όπως τροποποιήθηκε και συμπληρώθηκε με τις αριθμ. 
Φ.821 /Σ34/Ζ1 /281/20-1 -99 (ΦΕΚ 88 τ.Β'), Φ.821/Ζ 42/Ζ1/ 
2135/12-6-00 (ΦΕΚ 824 τ.Β') και Φ. 821/Σ221/2414/ 8-6-01 
(ΦΕΚ 791 τ.Β') αποφάσεις. 

4) Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη στον κρατικό προϋπολογισμό, 
αποφασίζουμε: 

Επιλογή Συντονιστών Εκπαίδευσης του Εξωτερικού 

Άρθρο 1 
Προσόντα 

Υποψήφιοι για τις θέσεις Συντονιστών Εκπαίδευσης του 
Εξωτερικού είναι κατά τις διατάξεις του άρθρου 16 παρ. 6 
του Ν.2413/1996, εκπαιδευτικοί της πρωτοβάθμιας και δευ¬ 
τεροβάθμιας εκπαίδευσης, εφόσον έχουν: 

α) Δωδεκαετή τουλάχιστον πραγματική υπηρεσία στην εκ¬ 
παίδευση, από την οποία δέκα (10) έτη τουλάχιστον σε δημό¬ 
σια σχολεία πρωτοβάθμιας ή δευτεροβάθμιας εκπαίδευσης. 

β) Επαρκή γνώση της γλώσσας της χώρας υποδοχής ή της 
αγγλικής ή γαλλικής ή γερμανικής γλώσσας, που αποδεικνύε- 
ται από την κτήση αα) πτυχίου τμημάτων ξένης γλώσσας και 
φιλολογίας ΑΕΙ της ημεδαπής ή ββ) πτυχίου ή τίτλου μεταπτυ¬ 
χιακών σπουδών οιουδήποτε τμήματος τριτοβάθμιας εκπαί¬ 
δευσης της αλλοδαπής ή γγ) κρατικού πιστοποιητικού γλωσ¬ 
σομάθειας επιπέδου II κατά το άρθρο 1 του Ν. 2740/1999 ή δδ) 
επάρκειας διδασκαλίας ξένης γλώσσας ή ΡΐΌίίοίβησγ ή αντί¬ 
στοιχου τίτλου άλλων γλωσσών. 

Άρθρο 2 

Κριτήρια επιλογής 

Τα κατά το άρθρο 16 παράγραφος 7 του Ν.2413/1996 κρι¬ 
τήρια επιλογής των Συντονιστών Εκπαίδευσης του Εξωτερι¬ 
κού αποτιμώνται σε αξιολογικές μονάδες ως εξής: 

1. Υπηρεσιακή κατάσταση: Εκπαιδευτική υπηρεσία πέρα από 
την απαιτούμενη για συμμετοχή στην επιλογή μονάδα μισή 
(0,5) για κάθε έτος υπηρεσίας και μέχρι δύο (2) μονάδες. 

2. Διδακτορικό δίπλωμα α) στη διοίκηση της εκπαίδευσης 
μονάδες πέντε (5) και β) στις επιστήμες της αγωγής ή την ει¬ 
δικότητα μονάδες τέσσερις (4). 

3. Μεταπτυχιακές σπουδές που κατέληξαν στην απόκτη¬ 
ση μεταπτυχιακού τίτλου σπουδών στη διοίκηση της εκπαί¬ 
δευσης ή στις επιστήμες της αγωγής ή την ειδικότητα μονά¬ 
δες δύο (2). Στις περιπτώσεις που συντρέχει διδακτορικό δί¬ 
πλωμα και τίτλος μεταπτυχιακών σπουδών στο ίδιο 
αντικείμενο μοριοδοτείται μόνο το διδακτορικό. 

4. Μετεκπαίδευση διετούς διάρκειας μονάδες δύο (2). 

5. Επιμόρφωση ετήσιας τουλάχιστον διάρκειας μονάδα μία (1). 

6. Γνώση δεύτερης ξένης γλώσσας, που αποδεικνύεται α) κα¬ 
τά τα οριζόμενα στο άρθρο 1 περίπτωση β'της παρούσας, μο¬ 
νάδες μία και μισή (1,5) και β) από την κατοχή τίτλου Ι_ο\λ/θγ ή 
αντίστοιχου τίτλου άλλων γλωσσών, μονάδα μισή (0,5). 

7. Δεύτερο Πανεπιστημιακό Πτυχίο ή Πτυχίο άλλης ανώ¬ 
τατης Σχολής μονάδα μία (1). 

8. Παιδαγωγική ικανότητα και εμπειρία σε καθοδηγητικό 
έργο, που προκύπτει από την άσκηση καθηκόντων Σχολικού 
Συμβούλου, μονάδα μία (1) για κάθε έτος και μέχρι τέσσερις 
(4) μονάδες συνολικά. 

9. Πείρα στη διοίκηση σχολικών μονάδων, γραφείων και διευ¬ 
θύνσεων εκπαίδευσης α) για την άσκηση καθηκόντων διευθυ¬ 
ντή σχολικής μονάδας, μονάδα μισή (0,5) για κάθε έτος και μέ¬ 
χρι δύο (2) μονάδες συνολικά, β) για την άσκηση καθηκόντων 
προϊσταμένου γραφείου εκπαίδευσης μονάδα μία (1) για κάθε 
έτος και μέχρι τρεις (3) μονάδες συνολικά και γ) για την άσκηση 
καθηκόντων Προϊσταμένου διεύθυνσης εκπαίδευσης μονάδα 
μία (1) για κάθε έτος και μέχριτέσσερις (4) μονάδες συνολικά. 

10. Εμπειρία της εκπαίδευσης στο εξωτερικό μονάδα μία (1) 
για κάθε έτος και μέχρι τρεις (3) μονάδες συνολικά. 

11. Ικανότητα χρήσης της ξένης γλώσσας στον προφορικό 
λόγο, όπως αυτή διαπιστώνεται κατά τη συνέντευξη των υπο¬ 
ψηφίων ενώπιον του Συμβουλίου Επιλογής από επιτροπή, 
που συγκροτείται με απόφαση του Υπουργού Εθνικής Παι¬ 
δείας και Θρησκευμάτων και στην οποία μετέχουν δύο του¬ 
λάχιστον μέλη, προερχόμενα από εκπαιδευτικούς λειτουρ¬ 
γούς τριτοβάθμιας εκπαίδευσης ειδικότητας ξένων γλωσσών 
ή Σχολικών Συμβούλων των κλάδων ΠΕ5, ΠΕ6 και ΠΕ7 ή εκ¬ 
προσώπων ξένων διπλωματικών αρχών στην Ελλάδα, μονά¬ 
δες μέχρι δέκα (10) σε ακέραιους αριθμούς. Οι υποψήφιοι 
εξετάζονται σε μία ή περισσότερες ξένες γλώσσες της προτί¬ 
μησής τους, υπό την προϋπόθεση ότι κατέχουν τους τίτλους 
που καθορίζει το άρθρο 1 περ. β'της παρούσας απόφασης. 
Τελικός βαθμός στην ικανότητα χρήσης της ξένης γλώσσας 
είναι ο μέσος όρος των βαθμών των δύο εξεταστών με συντε¬ 
λεστή (1) εάν πρόκειται για τη γλώσσα της χώρας υποδοχής 
και με συντελεστή (0,5) εάν πρόκειται για ξένη γλώσσα από 
τις λοιπές προβλεπόμενες στο άρθρο 1 περ. β. Για την τελική 
βαθμολογία κάθε υποψηφίου σε όλα τα κριτήρια υπολογίζε¬ 
ται η επίδοση σε μία μόνο γλώσσα από τις εξετασθείσες. 

12. Ικανότητα συνεργασίας, έμπνευσης και ενεργοποίησης 
των εκπαιδευτικών, ικανότητα καθοδήγησης για την ανάληψη 
πολιτιστικών και μορφωτικών πρωτοβουλιών, γνώση των εκπαι¬ 
δευτικών πραγμάτων του εσωτερικού και εξωτερικού, ικανότη¬ 
τα συνεργασίας με διοικητικές, κυβερνητικές και κοινοτικές αρ¬ 
χές και με κοινωνικούς φορείς και η αξιόλογη συγγραφική ερ¬ 
γασία, όπως συνεκτιμώνται από το βιογραφικό σημείωμα των 
υποψηφίων και τα συνοδεύοντα αυτό στοιχεία και με προσωπι¬ 
κή συνέντευξη των υποψηφίων ενώπιοντων μελώντου Συμβου¬ 
λίου Επιλογής, μονάδες συνολικά μέχρι τριάντα πέντε (35). 

Άρθρο 3 

Διαδικασία υποβολής αιτήσεων 

1. Κατά τη διάρκεια του δεύτερου τριμήνου κάθε δεύτερου 
έτους το αρμόδιο συμβούλιο καταρτίζει πίνακα επιλογής συ¬ 
ντονιστών εκπαίδευσης εξωτερικού, για την πλήρωση των κε¬ 
νών και κενούμενων θέσεων κατά τη διάρκεια της ισχύος του. 

Με προκήρυξη του Υπουργού Εθνικής Παιδείας και Θρη¬ 
σκευμάτων, που εκδίδεται εντός του μηνός Μαρτίου του ίδι¬ 
ου έτους και δημοσιεύεται σε δύο τουλάχιστον ημερήσιες 
εφημερίδες των Αθηνών και της Θεσσαλονίκης , καλούνται οι 
εκπαιδευτικοί που έχουν τα νόμιμα προσόντα να υποβάλουν 
αίτηση συμμετοχής στη διαδικασία επιλογής. 


Στην προκήρυξη καταχωρούνται οι θέσεις των συντονι¬ 
στών εκπαίδευσης εξωτερικού. 

2. Οι αιτήσεις των υποψηφίων υποβάλλονται μέσα σε απο¬ 
κλειστική προθεσμία είκοσι (20) ημερών από την τελευταία 
δημοσίευση της προκήρυξης στον ημερήσιο τύπο. 

3. Στην αίτηση επισυνάπτονται από τον υποψήφιο: 

α) Βιογραφικό σημείωμα στο οποίο περιλαμβάνεται και η 
εκπαιδευτική, επιστημονική, συγγραφική και κοινωνική δρά¬ 
στη ριότητά του. 

β) Αντίγραφο τίτλων μεταπτυχιακών σπουδών, μετεκπαί¬ 
δευσης και επιμόρφωσης. 

γ) Πίνακας των δημοσιευμένων συγγραφικών εργασιών, 
συνοδευόμενος από ένα αντίτυπο κάθε εργασίας. 

δ) Αποδεικτικά γνώσης ξένων γλωσσών. 

ε) Αντίγραφα άλλων πτυχίων, που τυχόν έχει αποκτήσει ο 
υποψήφιος. 

στ) Όποιο άλλο στοιχείο που θα βοηθήσει το συμβούλιο 
για αξιοκρατική και αντικειμενική κρίση. 

4. Οι αιτήσεις και τα παραπάνω δικαιολογητικά υποβάλλο¬ 
νται στις αρμόδιες διευθύνσεις ή γραφεία εκπαίδευσης των νο¬ 
μών. Οι αιτήσεις των εκπαιδευτικών που βρίσκονται στο εξωτε¬ 
ρικό, μπορεί να υποβληθούν στο γραφείο συντονιστή εκπαί¬ 
δευσης της περιοχής τους μέσα στην ίδια προθεσμία. 

Τα γραφεία των συντονιστών εκπαίδευσης ενημερώνουν 
σχετικά τις οικείες Διευθύνσεις ή Γ ραφεία Εκπαίδευσης των 
νομών για την αποστολή των υπηρεσιακών ατομικών φακέλων 
και των φύλλων μητρώου και ποιότητας των υποψηφίων. 

5. Οι διευθύνσεις και τα γραφεία εκπαίδευσης καθώς και τα 
γραφεία συντονιστών εκπαίδευσης του εξωτερικού συγκε¬ 
ντρώνουν τις αιτήσεις και υποβάλλουν αυτές μαζί με τους 
υπηρεσιακούς - ατομικούς φακέλους και τα φύλλα μητρώου 
ποιότητας των υποψηφίων στην αρμόδια Διεύθυνση Παιδείας 
Ομογενών καιΔιαπολιτισμικής Εκπαίδευσης του Υπουργείου 
Εθνικής Παιδείας και Θρησκευμάτων μέσα σε 10 ημέρες από 
τη λήξη της προθεσμίας υποβολής. 

6. Η αρμόδια Διεύθυνση Παιδείας Ομογενών και Διαπολι- 
τισμικής Εκπαίδευσης: 

α) συγκεντρώνει τις παραπάνω αιτήσεις και τις διαβιβάζει 
στη Γραμματείατου αρμόδιου συμβουλίου μαζί μετους υπη¬ 
ρεσιακούς - ατομικούς φακέλους και τα λοιπά στοιχεία μέσα 
σε δέκα ημέρες από τη λήξη της προθεσμίας της προηγού¬ 
μενης παραγράφου. 

β) Μεριμνά για την έκδοση Υπουργικής Απόφασης για τον κα¬ 
θορισμό των εξεταστών - βαθμολογητών για την προφορική 
εξέταση στην ξένη γλώσσα της προτίμησης των υποψηφίων, 
καθώς και τον αναγκαίο αριθμό υπαλλήλων ή εκπαιδευτικών 
για την υποβοήθηση του έργου του Συμβουλίου Επιλογής. 

Άρθρο 4 

Κρίση, επιλογή και τοποθέτηση 

1. Το αρμόδιο συμβούλιο επιλογής συντονιστών εκπαίδευ¬ 
σης εξωτερικού, σε συνεδρίασή του, που πραγματοποιείται 
εντός δέκα ημερών από τη λήξη της προθεσμίας της παρα¬ 
γράφου 6, περίπτωση α'του προηγούμενου άρθρου: 

α) Αποφασίζει ποιοι από τους υποψηφίους έχουν τα τυπι¬ 
κά προσόντα να γίνουν δεκτοί στη διαδικασία επιλογής, ποι¬ 
οι αποκλείονται και καταρτίζει σχετικούς πίνακες, τους οποί¬ 
ους κοινοποιεί στην αρμόδια Διεύθυνση Παιδείας Ομογενών 
και Διαπολιτισμικής Εκπαίδευσης. 

β) Καταρτίζει αλφαβητικό πίνακα των υποψηφίων, οι οποίοι 
γίνονται δεκτοί στη διαδικασία επιλογής, στους οποίους πα¬ 
ραθέτει το σύνολο των μονάδων που προκύπτουν από τα μο- 
ριοδοτούμενα στοιχεία κατά κατηγορία κριτηρίων. 

γ) Κοινοποιεί στους υποψηφίους το σύνολο των αξιολογικών 
μονάδων των μοριοδοτούμενων κριτηρίων κατά κατηγορία, 

που τους αφορούν και ορίζει σ’ αυτούς πενθήμερη προθεσμία 
για την υποβολή τυχόν γραπτών αντιρρήσεών τους. Εξετάζει 
τις τυχόν αντιρρήσεις για τη μοριοδότηση των κριτηρίων και 
αποφασίζει για την αποδοχή ή απόρριψη αυτών. 

δ) Ορίζει, μετά το πέρας της διαδικασίας αυτής τις ημερο¬ 
μηνίες για συμμετοχή των υποψηφίων σε προφορική συνέ¬ 
ντευξη και τον τρόπο πραγματοποίησής της, η οποία περα- 
τούται εντός δεκαπέντε (15) ημερών. 

2. Κατά τη διάρκεια της συνέντευξης κάθε υποψηφίου, κα¬ 
ταγράφεται η συνολική βαθμολογία κάθε μέλους του συμ¬ 
βουλίου επιλογής στα κριτήρια της παραγράφου 12 του άρ¬ 
θρου 2 της παρούσας. 

Τελική βαθμολογία για τα κριτήρια της παραγράφου 12 απο¬ 
τελεί ο μέσος όροςτων βαθμώντων μελώντου συμβουλίου. Αν 
διαπιστωθεί διαφορά μεταξύ ανώτερης και κατώτερης βαθμο¬ 
λογίας, από μέλη του συμβουλίου πάνω από δέκα (10) μονά¬ 
δες, από το μέσο όρο της βαθμολογίας όλων των μελών, το 
συμβούλιο καλεί τα μέλη του, που βαθμολόγησαν κατά τον 
τρόπο αυτόν να επανεξετάσουν την απόκλιση της βαθμολο¬ 
γίας με δυνατότητα επαναπροσδιορισμού της ατομικής βαθ¬ 
μολόγησης. Εάν προκύψει εκ νέου η ανωτέρω διαφορά, κάθε 
μέλος του συμβουλίου υποχρεούται να καταχωρήσει στα πρα¬ 
κτικά ειδική και πλήρη αιτιολόγηση. 

3. Μετά το πέρας της προφορικής συνέντευξης όλων των 
υποψηφίων το συμβούλιο καταγράφει την αποτίμηση σε αξιο¬ 
λογικές μονάδες των κριτηρίων συνολικά, αποφασίζει ποιοι 
από τους υποψηφίους θεωρούνται ικανοί για την άσκηση κα¬ 
θηκόντων και ύστερα από σύγκριση του συνόλου των αξιολο¬ 
γικών μονάδων κάθε υποψηφίου καταρτίζει με αξιολογική σει¬ 
ρά πίνακες επιλογής για αγγλόφωνες, γαλλόφωνες, γερμανό¬ 
φωνες και λοιπές χώρες. Κατά τη σύνταξη του τελικού πίνακα 
επιλογής μετέχουν στις συνεδριάσεις του συμβουλίου όλα τα 
τακτικά μέλη του συμβουλίου, ανεξάρτητα απάτην βαθμίδα εκ¬ 
παίδευσης που προέρχονται. 

4. Οι υποψήφιοι που δεν προσέρχονται στην προφορική 
συνέντευξη αποκλείονται από την επιλογή. 

5. Σε περίπτωση ισοβαθμίας στη συνολική βαθμολογία του 
άρθρου 2 προηγείται στον πίνακα επιλογής ο έχων τις περισ¬ 
σότερες μονάδες στα κριτήρια της παρ. 12 του άρθρου 2 και 
στην περίπτωση που υπάρχει και νέα ισοβαθμία στα κριτήρια 
αυτά προηγείται ο υποψήφιος που δηλώνει τη συγκεκριμένη 
θέση συντονιστή με καλύτερη σειρά προτίμησης. 

6. Οι πίνακες της τελικής επιλογής υποβάλλονται από τον 
Πρόεδρο του Συμβουλίου δια της Διεύθυνσης Παιδείας 
Ομογενών και Διαπολιτισμικής Εκπαίδευσης του ΥΠΕΠΘ 
στον Υπουργό Εθνικής Παιδείας και Θρησκευμάτων μέσα σε 
πέντε ημέρες από την κατάρτισή τους. 

7. Οι πίνακες κυρώνονται από τον Υπουργό Εθνικής Παι¬ 
δείας και Θρησκευμάτων, δημοσιεύονται στην εφημερίδα 
της Κυβερνήσεως και ισχύουν για μια διετία από τη δημοσί¬ 
ευσή τους στην Εφημερίδα της Κυβερνήσεως. 

8. Για την τοποθέτηση υποψηφίων στις κενές θέσεις Συ¬ 
ντονιστών της Εκπαίδευσης του Εξωτερικού καλούνται οι 
εγγεγραμμένοι στους πίνακες επιλογής να υποβάλουν 
εντός δεκαημέρου προθεσμίας δήλωση για την τοποθέτησή 
τους κατά σειρά προτίμησης σε μία ή περισσότερες από τις 
υφιστάμενες κενές θέσεις. 

9. Με απόφαση του Υπουργού Εθνικής Παιδείας και Θρη¬ 
σκευμάτων και Εξωτερικών τοποθετούνται σε κενές θέσεις 
συντονιστών εκπαίδευσης εξωτερικού οι εγγεγραμμένοι 
στους πίνακες επιλογής κατά τη σειρά εγγραφής αφού λη- 
φθούν υπόψη και οι δηλωθείσες προτιμήσεις. Συμπλήρωση ή 
τροποποίηση της σειράς των δηλώσεων προτίμησης των υπο¬ 
ψηφίων είναι αποδεκτή, εφόσον δεν θίγονται οι προτιμήσεις 
των επόμενων στη σειρά επιλογής υποψηφίων. 


Σε περίπτωση, κατά την οποία αρνηθεί ο επιλεγείς να το¬ 
ποθετηθεί, δηλώνει έγγραφα την άρνησή του και τοποθετεί¬ 
ται ο επόμενος. 

Οι υπηρετούντες σε θέσεις στελεχών της εκπαίδευσης του 
εσωτερικού, εφόσον επιλεγούν ως συντονιστές εκπαίδευσης 
του εξωτερικού και τοποθετηθούν, θεωρούνται αυτοδικαίως 
παραιτηθέντες από την προηγούμενη ιδιότητά τους με την 
ανάληψη των νέων καθηκόντων τους. 

10. Στην περίπτωση εξάντλησης του σχετικού πίνακα επιλο¬ 
γής πριν από την παρέλευση της διετίας είναι δυνατή η έκδο¬ 
ση σχετικής προκήρυξης και πριν από το μήνα Μάρτιο για την 
κατάρτιση νέου πίνακα επιλογής συντονιστών εκπαίδευσης. 

11. Κατά την πρώτη εφαρμογή της παρούσας απόφασης οι 
πίνακες επιλογής συντάσσονται εντός του δεύτερου εξαμή¬ 
νου του έτους 2001 και η προκήρυξη της παραγράφου 1 του 
άρθρου 3 εκδίδεται εντός δέκα (10) ημερών από τη δημοσί¬ 
ευση αυτής στην Εφημερίδα της Κυβερνήσεως. Οι αιτήσεις 
και τα λοιπά δικαιολογητικά των υποψηφίων υποβάλλονται 
από την τελευταία δημοσίευση της προκήρυξης στον ημερή¬ 
σιο τύπο μέχρι 20 Σεπτεμβρίου 2001. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 9 Αυγούστου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 2693 (2) 

Έγκριση υπερωριακής εργασίας υπαλλήλων του Υπουργεί¬ 
ου Εξωτερικών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα", 
όπως συμπληρώθηκε με το άρθρο 27 του Ν .2081/92. 

2. Το άρθρου 18του Ν. 2470/97 "Αναμόρφωση μισθολογίου 
προσωπικού της Δημόσιας Διοίκησης και άλλες συναφείς δια¬ 
τάξεις" όπως αντικαταστάθηκε με το άρθρο 15του Ν. 2592/98. 

3. Το Π.Δ 368/89 "Οργανισμός Υπουργείου Εργασίας" 
όπως τροποποιήθηκε και συμπληρώθηκε μεταγενέστερα με 
το Π.Δ. 436/1991. 

4. Το Π .Δ. 95/93 "Καθορισμός αρμοδιοτήτων που διατη¬ 
ρούνται από τον Υπουργό Εργασίας. 

5. Το Π.Δ.372/1995 "Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοιας 
και Κοινωνικών Ασφαλίσεων στο Υπουργείο Εργασίας. 

6. Τις διάξεις του Ν ,Δ/τος 515/70 "περί χρονικών ορίων εργα¬ 
σίας μισθωτών" όπως συμπληρώθηκαν από το Ν.Δ.264/73. 

7. Τις διατάξεις του άρθρου 18 του Π.Δ/τος της 8-4-32 περί 
κωδικοποιήσεως των διατάξεων των Νόμων περί Χρονικών 
ορίων εργασίας εις τα καταστήματα κ.λ.π." που διατηρήθηκε σε 
ισχύ μετο άρθρο 16του, Ν.Δ. 1037/71 "περί χρονικών ορίων λει¬ 
τουργίας καταστημάτων και εργασίας του προσωπικού αυτών". 

8. Τις διατάξειςτου Π.Δ/τος της 27-6-32 "περί κωδικοποιήσε- 
ως και συμπληρώσεως των περί δώρου εργασίας διατάξεων". 

9. Τις διατάξειςτου Β.Δ/τοςτης 14-8-50 "περί κανονισμού 
ωρών εργασίας αγοραίων (ταξί) και ιδιωτικής χρήσεως αυ¬ 
τοκίνητων". 

10. Τις διατάξεις του Π .Δ. 410/1988 "Κώδικας προσωπικού 
με σύμβαση εργασίας ιδιωτικού δίκαιου του Δημοσίου, των 
Ο.Τ.Α, και των λοιπών Ν.Π.Δ.Δ.". 

11. Την εγκύκλιο αριθμ. 2016969/2196/0022/11-3-96 του 
Υπουργείου Οικονομικών. 

12.Την αριθ. 2/80345/0004/8-11-99 Κ.Υ.Α. "Μεταβίβαση 
εξουσίας υπογραφής σύμφωνα με το άρθρο 7 παρ. 1 του Ν. 
1943/91". 

14. Το άρθρο 22 παρ. 3 του Ν. 2362/1995. 

15. Την αριθμ. 33 της 30-5-1997 ΠΥΣ "Τροποποίηση και 
αναμόρφωση της αριθμ. 88/2-8-95 ΠΥΣ και προσαρμογή της 
σης διατάξεις του Ν. 2470/97 (ΦΕΚ 109/Α/30-5-97). 

16. Το με αριθμό 4155/11.6.01 έγγραφο της Γενικής Γραμ- 
ματείας Απόδημου Ελληνισμού. 

17. Την από 17.7.01 γνώμη του Ανωτάτου Συμβουλίου Ερ¬ 
γασίας (ΑΣΕ). 

18. Το γεγονός ότι υπάρχει εγγεγραμμένη πίστωση ύψους 
700.000 δρχ, αποφασίζουμε: 

1. Εγκρίνουμε την υπερωριακή εργασία σε 4 υπαλλήλους 
μέχρι 11 ώρες το μήνα στον καθένα. 

Πλέον των νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα απότη 
δημοσίευσή της στην Εφημερίδα της Κυβερνήσεως και μέ- 
χρι 31.12.01. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Αυγούστου 2001 
Οι Γ ενικοί Γ ραμματείς 

Οικονομικών Εργασίας και Κοιν. Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ. 2793 (3) 

Έγκριση υπερωριακής εργασίας υπαλλήλων του Ινστιτούτου 
Τεχνικής Σεισμολογίας και Αντισεισμικών Κατασκευών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ-ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα", 
όπως συμπληρώθηκε με το άρθρο 27 του Ν .2081/92. 

2. Το άρθρου 18του Ν. 2470/97 "Αναμόρφωση μισθολογίου 
προσωπικού της Δημόσιας Διοίκησης και άλλες συναφείς δια¬ 
τάξεις" όπως αντικαταστάθηκε με το άρθρο 15 του Ν. 2592/98. 

3. Το Π.Δ 368/89 "Οργανισμός Υπουργείου Εργασίας" 
όπως τροποποιήθηκε και συμπληρώθηκε μεταγενέστερα με 
το Π.Δ. 436/1991. 

4. Το Π .Δ. 95/93 "Καθορισμός αρμοδιοτήτων που διατη¬ 
ρούνται από τον Υπουργό Εργασίας. 

5. Το Π.Δ.372/1995 "Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοιας 
και Κοινωνικών Ασφαλίσεων στο Υπουργείο Εργασίας. 

6. Τις διάξεις του Ν ,Δ/τος 515/70 "περί χρονικών ορίων εργα¬ 
σίας μισθωτών" όπως συμπληρώθηκαν από το Ν.Δ.264/73. 

7. Τις διατάξεις του άρθρου 18 του Π.Δ/τοςτης 8-4-32 πε¬ 
ρί κωδικοποιήσεως των διατάξεων των Νόμων περί Χρονι¬ 
κών ορίων εργασίας εις τα καταστήματα κ.λ.π." που διατη¬ 
ρήθηκε σε ισχύ με το άρθρο 16του, Ν.Δ. 1037/71 "περίχρο¬ 
νικών ορίων λειτουργίας καταστημάτων και εργασίας του 
προσωπικού αυτών". 

8. Τιςδιατάξειςτου Π.Δ/τοςτης27-6-32 "περίκωδικοποιήσε- 
ως και συμπληρώσεως των περί δώρου εργασίας διατάξεων". 

9. Τις διατάξειςτου Β.Δ/τοςτης 14-8-50 "περί κανονισμού 
ωρών εργασίας αγοραίων (ταξί) και ιδιωτικής χρήσεως αυ¬ 
τοκίνητων". 

10. Τις διατάξεις του Π .Δ. 410/1988 "Κώδικας προσωπικού 
με σύμβαση εργασίας ιδιωτικού δίκαιου του Δημοσίου, των 
Ο.Τ.Α, και των λοιπών Ν.Π.Δ.Δ.". 


11. Την εγκύκλιο αριθμ. 2016969/2196/0022/11-3-96 του 
Υπουργείου Οικονομικών. 

12. Την αριθ. 2/80345/0004/8-11-99 Κ.Υ.Α. "Μεταβίβαση εξου¬ 
σίας υπογραφής σύμφωνα με το άρθρο 7παρ. ΙτουΝ. 1943/91". 

14. Το άρθρο 22 παρ. 3του Ν. 2362/1995. 

Ιδ.Την αριθμ. 33 της 30-5-1997 ΠΥΣ "Τροποποίηση και 
αναμόρφωση της αριθμ. 88/2-8-95 ΠΥΣ και προσαρμογή της 
σης διατάξειςτου Ν. 2470/97 (ΦΕΚ 109/Α/30-5-97). 

16. Το με αριθμό Δ16γ/01/211/Γ/26-6-2001 έγγραφο του 
Υπουργείου ΥΠΕΧΩΔΕ. 

17. Την από 17.7.01 γνώμη του Ανωτάτου Συμβουλίου Ερ¬ 
γασίας (ΑΣΕ). 

18. Το γεγονός ότι υπάρχει εγγεγραμμένη πίστωση στον 
ΚΑΕ 0261, αποφασίζουμε: 

1. Εγκρίνουμε την υπερωριακή εργασία σε 2 υπαλλήλους 
του Ινστιτούτου Τεχνικής Σεισμολογίας και Αντισεισμικών 
Κατασκευών μέχρι 16 ώρες το μήνα στον καθένα πλέον των 
νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα απότη 
δημοσίευσή της στην Εφημερίδα της Κυβερνήσεως και μέ- 
χρι 31.12.01. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Αυγούστου 2001 
Οι Γ ενικοί Γ ραμματείς 

Οικονομικών Εργασίας και Κοιν. Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ. 165641 (4) 

Κατάργηση αμιγούς Κοινοτικής Επιχείρησης Τουρισμού - 
Μελετών Κατασκευών - Ανάπτυξης Κοινότητας Κεραμι¬ 
διού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 284 του Π. Δ. 410/95. (Δημοτι¬ 
κός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ. α. διατάξεις). 

3. Την αριθμ. 161238/2001 απόφαση του Γενικού Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). ΦΕ.Κ. 5 97/τ.β'/21-5-2001. 

4. Την απόφασή μας αριθμ. 17026/29-9-1997 με την οποία 
συστήθηκε η Κοινοτική Επιχείρηση Τουρισμού - Μελετών - 
Κατασκευών - Ανάπτυξης Κοιν. Κεραμιδιού. (Φ.Ε.Κ 913/15- 
10-1997). 

5. Την αριθμ. 30/2001 απόφαση του Κοινοτικού Συμβουλί¬ 
ου Κεραμιδιού αποφασίζουμε: 

Καταργείται η Κοινοτική Επιχείρηση με την επωνυμία "Κοινο¬ 
τική Επιχείρηση Τουρισμού - Μελετών - Κατασκευών - Ανάπτυ¬ 
ξης Κοιν. Κεραμιδιού" που είχε συσταθεί με την αριθμ. 
17026/29-9-2001 απόφασή μας. (Φ.Ε.Κ. 913/15-10-1997). 

Με την παρούσα απόφαση δεν προκαλείται δαπάνη σε βά¬ 
ρος του προϋπολογισμού της Κοινότητας Κεραμιδιού. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Βόλος, 29 Ιουνίου 2001 

Εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝ ΗΣ 

Αριθ. 167785 (5) 

Τροποποίηση συστατικής πράξης της Δημοτικής Αναπτυ¬ 
ξιακής Τουριστικής Επιχείρησης Δήμου ΝέαςΑγχιάλου 
Ν. Μαγνησίας. (Δ.ΑΤ.Ε.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Εχοντας υπόψη: 

1 .Τις διατάξεις των άρθρων 277 - 284 του Π .Δ. 410/95. (Δη¬ 
μοτικός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ.α. διατάξεις). 

3. Τηναριθμ. 161238/2001 απόφαση του Γενικού Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). ΦΕΚ.597/τ.β'/21-5-2001. 

4. Την απόφαση του Γενικού Γραμματέα Περιφέρειας Θεσσα¬ 
λίας αριθμ. 222/5-2-1998 (ΦΕΚ. 187/τ.β'/27-2-1998) με την οποία 
συστήθηκε η Δημοτική Αναπτυξιακή Τ συριστική Επιχείρηση Δή¬ 
μου ΝέαςΑγχιάλου, όπως τροποποιήθηκε μεταγενέστερα. 

δ.Την από Απρίλιο του 2001 συμπληρωματική οικονομοτε¬ 
χνική μελέτη. 

δ.Την αριθμ. 153/2001 απόφαση του Δημοτικού Συμβουλί¬ 
ου ΝέαςΑγχιάλου, αποφασίζουμε: 

Τροποποιούμε την παρ. 5 της με αριθμό 222/5-2-1998 
απόφασης του Γενικού Γ ραμματέα Περιφέρειας Θεσσαλίας 
(ΦΕΚ. 187/τ.β'/27-2-1998) όπως αυτή τροποποιήθηκε μετα¬ 
γενέστερα ως εξής: 

Ο Δήμος Νέας Αγχιάλου διαθέτει στην Επιχείρηση χρηματι¬ 
κό ποσόν ύψους 142.000.000 δρχ. ως αρχικό κεφάλαιό της. 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου Νέας Αγχιάλου για το οικ. 
έτος 2001 ύψους 20.000.000 δρχ και στον Κ.Α. 212.9γ. Για 
το οικ. έτος 2002 ύψους 40.000.000 δρχ και για το έτος 2003 
ύψους 40.000.000 δρχ. 

Η παρούσα απόφαση να δημοσιευθεί στην εφημερίδα της 
Κυβερνήσεως 

Βόλος, 29 Ιουνίου 2001 

Εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ.ΓΚΑΡΑΓΚΑΝΗΣ 
-*- 

Αριθ. 165030 (6) 

Τροποποίηση συστατικής πράξης Ν.Π.Δ.Δ. με την επωνυμία 
"Κέντρο Ανοικτής Προστασίας Ηλικιωμένων Δήμου 
Αγριάς" Ν. Μαγνησίας. (ΚΑΠΗ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1 .Τις διατάξειςτου άρθρου 203του Π.Δ. 410/95. (Δημοτι¬ 
κός και Κοινοτικός Κώδικας) 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ.α. διατάξεις). 

3. Τηναριθμ. 161238/2001 απόφαση του Γενικού Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). ΦΕΚ.597/τ.β'/21-5-2001. 

4. Την αριθμ. 2990/18-2-1985 απόφαση του Νομάρχη Μα¬ 
γνησίας με την οποία συστήθηκε το ΚΑΠΗ Δήμου Αγριάς. 

δ.Την αριθμ. 175/2000 απόφαση του Δημοτικού συμβουλί¬ 
ου Αγριάς, αποφασίζουμε: 

Τροποποιούμε την με αριθμό 2990/18-2-1985 απόφαση 


του Νομάρχη Μαγνησίας με την οποία συστήθηκε το ΚΑΠΗ 
Δήμου Αγριάς ως εξής: 

Άρθρο 1 

Συνιστάται στον Δήμο Αγριάς ίδιο Νομικό Πρόσωπο Δη¬ 
μοσίου Δικαίου, σύμφωνα με τα οριζόμενα στη διάταξη του 
άρθρου 203 επ. του Π.Δ/τος410/1995, με την επωνυμία "ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ 
ΑΓΡΙΑΣ", με έδρα τον Δήμο Αγριάς και ειδικότερα το δημοτι¬ 
κό διαμέρισμα Αγριάς. 

Άρθρο 2 

Σκοπός του Κ.Α.Π.Η. είναι: 

1) η παροχή υπηρεσιώνγιατηνπρόβλεψη βιολογικών, ψυ¬ 
χολογικών και κοινωνικών προβλημάτων των ηλικιωμένων 
ατόμων ώστε να παραμείνουν αυτόνομα, ισότιμα και ενεργά 
μέλη του Κοινωνικού συνόλου, 

2) η διαφώτιση και η συνεργασία του ευρύτερου κοινού και 
των ειδικών φορέων σχετικά με τα προβλήματα και τις ανά¬ 
γκες των ηλικιωμένων, 

3) η έρευνα σχετικών θεμάτων με τους ηλικιωμένους. 

Άρθρο 3: 

Πόροι του Κ.Α. Π.Η. είναι: 

α) Η ετήσια επιχορήγηση του Δήμου Αγριάς ανερχόμενη 
σε επτά εκατομμύρια (7.000.000) δρχ. 

β) Επιχορήγηση και κάθε άλλη παροχή του Κράτους είτε 
απευθείας προς το νομικό πρόσωπο, είτε προς τον Δήμο 
Αγριάς, για το νομικό τούτο, πρόσωπο. 

Άρθρο 4 

Διοίκηση, Αρμοδιότητες του Διοικητικού Συμβουλίου 
Το Νομικό πρόσωπο διοικείται από δμελές Διοικητικό Συμ¬ 
βούλιο, που αποτελείται από τους: 

α) Δήμαρχο ή Αντιδήμαρχο ή Δημοτικό Σύμβουλο, που θα 
ορίζει ο Δήμαρχος, ως Πρόεδρο, 
β) Ένα Δημοτικό Σύμβουλο που ορίζεται με απόφαση του 
Δημοτικού Συμβουλίου, 

γ) Ένα δημότη που ορίζεται με απόφαση του Δημοτικού 
Συμβουλίου, ανάμεσα σε πρόσωπα που ασχολούνται με τα 
ανθρώπινα επαγγέλματα, ύστερα από σχετική πρόταση του 
Δημάρχου, 

δ) Μία Κοινωνική λειτουργό υπάλληλο του Υπουργείου 
Υγείας και Πρόνοιας που ορίζεται από τη Δ/νση Κοιν. Πρό¬ 
νοιας Νομαρχίας Μαγνησίας, 
ε) Ένα αιρετό μέλος του Κ.Α.Π.Η. που εκλέγεται ανάμεσα 
στα μέλη του από αυτά και 

Το Διοικητικό Συμβούλιο εκλέγει από τα μέλη του τον Αντι¬ 
πρόεδρο και τον Γ ραμματέα αυτού. 

Η θητεία των μελών του Διοικητικού Συμβουλίου ακολου¬ 
θεί τη δημοτική περίοδο. 

Νέα μέλη του Διοικητικού Συμβουλίου ορίζονται όταν λή¬ 
ξει η θητεία των παλαιών ή όταν κατά τη διάρκεια της θητεί¬ 
ας τους κενωθεί θέση για οποιοδήποτε λόγο ή κάποιο μέλος 
αδυνατεί να ανταποκριθεί στις υποχρεώσεις του. 

Το Διοικητικό Συμβούλιο αποφασίζει για κάθε θέμα σχετικά 
με τις αρμοδιότητες του Κ.Α.Π.Η. και ιδίως: φροντίζει για την 
επιτυχία του σκοπού του Κέντρου, διαχειρίζονται την περιου¬ 
σία του και γενικά τα συμφέροντά του και διοικεί, εποπτεύει 
και ελέγχει όλη τη λειτουργία του σύμφωνα με το πρόγραμμα 
εξωιδρυματικής προστασίας και τις σχετικές διατάξεις του 
Δημοτικού και Κοινοτικού Κώδικα, όπως ισχύουν κάθε φορά 
σχετικά με τα Δημοτικά και Κοινοτικά Νομικά πρόσωπα. 

Το Διοικητικό Συμβούλιο με απόφασή του, μπορεί να ανα¬ 
θέτει σε μέλη του υπαλλήλους ή ιδιώτες τη φροντίδα και επι¬ 
μέλεια ορισμένων τομέων της δραστηριότητάςτου. 

Μπορεί επίσης να συγκροτεί επιτροπές, στις οποίες θα με¬ 
τέχουν και ιδιώτες εθελοντές που δεν είναι μέλη του, με σκο- 

πό να φροντίζουν και να επιμελούνται συγκεκριμένους το¬ 
μείς της δραστηριότητάς τους. 

Τέτοιες επιτροπές ενδεικτικά μπορεί να είναι: 

α) Επιτροπή που θα φροντίζει για την πραγματοποίηση 
διαλέξεων και ελεύθερων συζητήσεων γενικά και πάνω σε 
θέματα και προβλήματα που απασχολούν τους ηλικιωμέ¬ 
νους του Δήμου, προβολές ταινιών κλπ. 

β) Επιτροπή που θα φροντίζει για τη βοήθεια στο σπίτι και 
την αντιμετώπιση προβλημάτων των ηλικιωμένων. 

γ) Επιτροπή που θα φροντίζει την ιατροφαρμακευτική και 
νοσοκομειακή περίθαλψη, φυσιοθεραπευτική αγωγή, ερ¬ 
γασιοθεραπεία και κοινωνική εργασία. 

δ) Επιτροπή που θα φροντίζειγιατηνπραγματοποίηση ψυ¬ 
χαγωγικών και μορφωτικών εκδηλώσεων και επιμορφωτι¬ 
κών σεμιναρίων ως και οργανωμένων διακοπών. 

ε) Επιτροπή για τη δημιουργία και ανάπτυξη δανειστικής 
βιβλιοθήκης στους ηλικιωμένους του Δήμου. 

Οι Επιτροπές αυτές και όλες όσες μπορούν να συσταθούν, 
λειτουργούν με ευθύνη ενός υπαλλήλου του Κ.Α.Π.Η. που 
ορίζει το Διοικητικό Συμβούλιο με απόφασή του. 

Άρθρο 5 

Εκπροσώπηση Νομικού Προσώπου - Αναπλήρωση του 
Προέδρου - Απαρτία Διοικητικού Συμβουλίου. 

1) Το Νομικό Πρόσωπο εκπροσωπείται στα δικαστήρια και 
σε κάθε Αρχή από τον Πρόεδρο του Δ.Σ. και όταν κωλύεται 
ή απουσιάζει από τον Αντιπρόεδρο 

2) Το Διοικητικό Συμβούλιο συνέρχεται σε συνεδρίαση ύστε¬ 
ρα από πρόσκληση του Προέδρου του και υπό την Προεδρία 
του μία φορά τον μήνα τουλάχιστον υποχρεωτικά, καθώς και 
όταντο απαιτούν οι υποθέσειςτου Νομικού Προσώπου. 

Ο Πρόεδρος μπορεί να συγκαλεί Διοικητικό Συμβούλιο 
όσες φορές κρίνει ότι επιβάλλεται τούτο ή όταν ζητηθεί από 
την πλειοψηφία των μελών του. 

Οι αποφάσεις του Διοικητικού Συμβουλίου λαμβάνονται 
με απόλυτη πλειοψηφία των παρόντων μελών. Σε ισοψηφία 
υπερισχύει η ψήφος του Προέδρου. 

3) Τα πρακτικά των συνεδριάσεων του Διοικητικού Συμβου¬ 
λίου και οι αποφάσεις του, καταχωρούνται με χρονολογική 
σειρά σε ειδικό βιβλίο που είναι αριθμημένο και μονογραφη¬ 
μένο από τον Πρόεδρο και τη σφραγίδα του Κέντρου, τηρού¬ 
νται δε με τη φροντίδα και την ευθύνη του Γραμματέα του Δι¬ 
οικητικού Συμβουλίου και υπογράφονται από αυτόν και τον 
Πρόεδρο καθώς και από όλα τα μέλη του Δ.Σ. που μετείχαν στη 
συνεδρίαση κατά την αρχή της επόμενης συνεδρίασης αυτού, 
όπου γίνεται η επικύρωση ύστερα από ανάγνωσή τους. 

4) Τα μέλη του Δ.Σ. είναι υποχρεωμένα ναπροσέρχονται ανελ¬ 
λιπώς στις συγκαλούμενες από τον Πρόεδρο ή από την πλειο¬ 
ψηφία συνεδριάσεις του, να διασκέπτονται και να αποφασίζουν 
για όλα τα ζητήματα που αφορούν τη λειτουργία και την πρόο¬ 
δο του Κέντρου Ανοικτής Προστασίας Ηλικιωμένωντου Δήμου. 

5) Στον Πρόεδρο και στα μέλη του Δ.Σ. επιτρέπεται να κα¬ 
ταβάλλεται αποζημίωση σύμφωνα με τις διατάξεις του άρ- 
θρ. 203 Π.Δ./τος 410/1995. 

Άρθρο 6 

Μέλη του Κ.Α.Π.Η. του Δήμου Αγριός 

Μέλη των Κέντρων Ανοικτής Προστασίας Ηλικιωμένων εγ- 
γράφονται άτομα από 60 ετών και άνω άνδρες και γυναίκες 
που κατοικούν στη διοικητική περιοχή του Δήμου Αγριός, 
χωρίς διάκριση οικονομικών δυνατοτήτων. 

Ο αριθμός των μελών κάθε Κέντρου δεν μπορεί να είναι με¬ 
γαλύτερος από 300 μέλη και μικρότερος από 50. 

Ο αριθμός αναφέρεται στην ενεργό συμμετοχή και όχι στα 
εγγεγραμμένα μέλη. 

Εκτός του αριθμητικού ορίου καιεφ’ όσον δεν έχει συμπλη¬ 
ρωθεί ο αριθμός αυτός εγγράφονται και νεώτερες ηλικίες. 


Τα μέλη για την εγγραφή τους πληρώνουν συνδρομή η 
οποία είναι συμβολική ανάλογα με τις οικονομικές τους δυ¬ 
νατότητες. 

Επίσης ανάλογη οικονομική συμβολή καταβάλλουν τα μέ¬ 
λη για την συμμετοχή τους στις εκδηλώσεις και στα διάφο¬ 
ρα προγράμματα που οργανώνει το Κέντρο. 

Άρθρο 7 

Υπηρεσίες που προσφέρει το Κέντρο Ανοικτής Προστα¬ 
σίας Ηλικιωμένων Αγριός. 

Στα προστατευόμενα από το Κέντρο άτομα παρέχονται: 

1) Κοινωνική εργασία στους ίδιους και στο άμεσο περι¬ 
βάλλον τους 

2) Φυσιοθεραπεία 

3) Εργοθεραπεία 

4) Βοήθεια στο σπίτι για τα άτομα που ζουν μόνα τους ή γι’ 
αυτά που έχουν ιδιαίτερες ανάγκες εξυπηρετήσεως μέσα 
και έξω από το σπίτι (π.χ. ελαφρύ μαγείρεμα, μικροθελήμα- 
τα και διάφορες μικροεξυπηρετήσεις). 

5) Φροντίδα και οδηγίες για ιατροφαρμακευτική και νοσο¬ 
κομειακή περίθαλψη 

6) Οργανωμένη ψυχαγωγία (εκδρομές με πούλμαν κλπ.) 
και επιμόρφωση (διαλέξεις, μελέτη θεμάτων εργασίας με 
ομάδες κλπ.) 

7) Εντευκτήριο στο οποίο λειτουργεί καντίνα που προσφέ¬ 
ρει ρόφημα, αναψυκτικά κλπ. και βρίσκουν συντροφιά και 
απασχόληση τα μέλη. 

Άρθρο 8 

Ταμιακή Υπηρεσία - Διαχείριση 

1) Την ταμιακή υπηρεσία του Κέντρου Ανοικτής Προστασίας 
Ηλικιωμένωντου Δήμου Αγριός, διεξάγει το ταμείο που διεξά¬ 
γει καιτηνΤαμιακή Υπηρεσία του Δήμου και εφαρμόζονται ανα¬ 
λογικά οι διατάξεις ’περί οικονομικής διοίκησης και λογιστικού 
των Δήμων και Κοινοτήτων 1 , όπως αυτές ισχύουν κάθε φορά. 

2) Οι διατάξεις του Δημοτικού και Κοινοτικού Κώδικα που 
ισχύουν για τους Δήμους και αφορούν το οικονομικό έτος, 
τον προϋπολογισμό, τον απολογισμό, τη διαχείριση, τη σύνα¬ 
ψη δανείου και την περιουσία, εφαρμόζονται και στο Κ.Α.Π.Η. 

3) Ταποσάπου διαθέτονται στο Κέντρο, καταθέτονται στο 
ανωτέρω ταμείο, τα χρηματικά εντάλματα πληρωμής σε βά¬ 
ρος των πιστώσεων που προβλέπονται από τον προϋπολο¬ 
γισμό, εκδίδονται από τον Πρόεδρο, μέσα στα πλαίσια των 
αποφάσεωντου Διοικητικού Συμβουλίου. 

Άρθρο 9 

Προϋπολογισμός - Απολογισμός 

Ο προϋπολογισμός και ο απολογισμός καταρτίζονται από 
το Διοικητικό συμβούλιο του Κ.Α.Π.Η. σύμφωνα με τον παρό¬ 
ντα κανονισμό, τίθενται υπόψη του Δημοτικού Συμβουλίου, το 
οποίο γνωμοδοτεί σχετικά και στη συνέχεια υποβάλλεται στο 
Νομάρχη για τον κατά Νόμο έλεγχο, σύμφωνα με τις διατά¬ 
ξεις του Δημοτικού και Κοινοτικού Κώδικα. 

Άρθρο 10 

Εκτέλεση έργων - Προμήθεια πραγμάτων 

Η εκτέλεση έργων και η προμήθεια πραγμάτων από το Νο¬ 
μικό Πρόσωπο Δημοσίου Δικαίου (Κέντρο Ανοικτής Προ¬ 
στασίας Ηλικιωμένων) ενεργείται σύμφωνα με τις διατάξεις 
που εφαρμόζονται κάθε φορά για την εκτέλεση έργων και 
προμήθεια πραγμάτων των Δήμων. 

Άρθρο 11 

Προσωπικό 

Για την εκπλήρωση του σκοπού του Κ.Α.Π.Η. απαιτείται να 
προσληφθείτο παρακάτω προσωπικό: 

α) Κοινωνικός Λειτουργός (σε περίπτωση που το Κ.Α.Π.Η. 
λειτουργεί και τις απογευματινές ώρες προσλαμβάνεται και 
δεύτερος κοινωνικός λειτουργός) 

β) Φυσιοθεραπευτής 

γ) Εργοθεραπευτής 

δ) Ιατρός Φυσικής Ιατρικής και Αποκαταστάσεως ή Γηρία- 
τρος κατά προτίμηση και ελλείψει αυτών παθολόγος ή άλ¬ 
λης ειδικότητας 

ε) Αδελφή επισκέπτρια κατά προτίμηση και ελλείψει αυτής 
αδελφή νοσοκόμα Ανώτερων Σχολών 

στ) Οικογενειακή βοηθός 

ζ) Διοικητικός Υπάλληλος 

Για κάθε μία από τις παραπάνω ειδικότητες μπορεί να προ- 
σληφθεί και δεύτερος υπάλληλος εφ’ όσοντο απαιτούν οι ανά¬ 
γκες του Κέντρου και υπάρχει οικονομική δυνατότητα. 

Οι ανωτέρω θέσεις θα συσταθούν με τον Οργανισμό Εσωτε¬ 
ρικής Υπηρεσίας του Κ.Α.Π.Η., σύμφωνα με τη διαδικασία των 
διατάξεωντου Ν. 1188/1981 (Εκτίμηση υπηρεσιακών αναγκών, 
οικονομικής δυνατότητας κλπ.) και ύστερα από τη σχετική επι¬ 
χορήγηση που θα δοθεί από το Υπουργείο Υγείας και Πρόνοιας. 

Άρθρο 12 

Κατάργηση 

Το Κ.Α.Π.Η. καταργείται σύμφωνα με τις διατάξεις του άρ¬ 
θρου 203παρ. 6του Π.Δ/τος410/1995. 

Η περιουσία του περιέρχεται στον Δήμο Αγριός και διατίθεται 
κατάτονχρόνοπου θα ορίσειτο Δημοτικό Συμβούλιο με την από¬ 
φασή του για την κατάργηση και σύμφωνα με τις διατάξεις του 
Δημοτικού και Κοινοτικού Κώδικα, όπως ισχύουν κάθε φορά. 

Άρθρο 13 

Γ ενική Διάταξη 

Κάθε άλλη λεπτομέρεια που δεν προβλέπεται από τη συ¬ 
στατική πράξη και τον παρόντα κανονισμό ρυθμίζεται με 
απόφαση του Δημοτικού Συμβουλίου του Δήμου, ύστερα 
από αιτιολογημένη πρόταση του Διοικητικού Συμβουλίου 
του Κ.Α.Π.Η. στηριζόμενη στο Νόμο. 

ΑΚΡΟΤΕΛΕΥΤΙΟ ΑΡΘΡΟ 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου Αγριός ύψους δραχμών 
7.000.000 για κάθε χρόνο και συγκεκριμένα σε βάρος του 
Κ.Α212.4των εξόδων αυτού. 

Η παρούσα απόφαση να δημοσιευθεί στην εφημερίδα της 
Κυβερνήσεως. 

Βόλος, 27 Ιουλίου 2001 

Εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝ.ΓΚΑΡΑΓΚΑΝΗΣ 

-♦- 

Αριθ. 161341 (7) 

Συγχώνευση τριών (3) Νομικών Προσώπων Δημοσίου Δικαίου 
σε ένα με την επωνυμία "Κέντρο Πολιτισμού - Αθλητισμού 
και Κοινωνικής Πρόνοιας Δημοτικού Διαμερίσματος Γλώσ¬ 
σας Δήμου Σκοπέλου "του Νομού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/95. (Δημοτι¬ 
κός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ.α. διατάξεις). 

3. Τις διατάξεις του Ν. 2539/97 (Συγκρότηση της πρωτο¬ 
βάθμιας Τ οπικής Αυτοδιοίκησης). 

4. Τηναριθμ. 161238/2001 απόφαση του Γενικού Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). Φ Ε Κ.597/τ. β'/21-5-2001 

δ.Την αριθμ.3631/11-3-1996 απόφαση του Περιφερειακού 
Δ/ντή Μαγνησίας με την οποία συστήθηκετο Ν.Π. με την επω¬ 


νυμία " Πνευματικό Πολιτιστικό Κέντρο - Κοινοτ. Βιβλιοθήκη - 
Πινακοθήκη - Σχολή Τεχνών Κοινότητας Γλώσσας". 

6. Την αριθμ.4215/1996 απόφαση του Αναπληρωτή Περι¬ 
φερειακού Δ/ντή Μαγνησίας με την οποία συστήθηκε το 
Ν.Π. με την επωνυμία " Κέντρο Νεότητας και Αθλητισμού 
Κοινότητας Γλώσσας". 

7. Την αριθμ. 15758/30-9-1996 απόφαση του Αναπληρωτή 
Περιφερειακού Δ/ντή Μαγνησίας με την οποία συστήθηκε 
το Ν.Π. με την επωνυμία "Κέντρο Προληπτικής Ιατρικής - 
Πρόνοιας Κοινότητας Γλώσσας" 

δ.Την αριθμ. 555/2000 απόφαση του Δημ. Συμβουλίου 
Σκοπέλου, αποφασίζουμε: 

Άρθρο 1 

Συγχωνεύονται τα 3 (τρία) Ν.Π.Δ.Δ., ήτοιτα: 

1) Πνευματικό - Πολιτιστικό Κέντρο- Δημοτική Βιβλιοθήκη-Πι- 
νακοθήκη- Μουσείο - Σχολή Τεχνών Δημοτικού Διαμερίσματος 
Γλώσσας,2) Κέντρο Νεότητας και Αθλητισμού Δημοτικού Διαμε¬ 
ρίσματος Γλώσσας,3) Κέντρο Προληπτικής Ιατρικής - Πρόνοιας 
Δημοτικού Διαμερίσματος Γλώσσας σε νέο Ν. Π .Δ.Δ. με την επω¬ 
νυμία " Κέντρο Πολιτισμού- Αθλητισμού και Κοινωνικής Πρόνοι¬ 
ας του Δημοτικού Διαμερίσματος Γλώσσας του Δήμου Σκοπέ¬ 
λου",σύμφωνα με τις διατάξειςτου άρθρου 203 του Π.Δ. 410/95 
όπως αυτό έχει τροποποιηθεί και ισχύει με τα άρθρα 11 και 26 
του Ν. 2130/93 και τις παραγ. 12,13 του άρθρου 2του Ν. 2307/95. 

Άρθρο 2 

Για την στέγαση του Νομικού Προσώπου ο Δήμος διαθέτει 
το ιδιόκτητο οίκημα της πρώην Κοινότητας (η θα ενοικιασθεί 
κατάλληλο οίκημα). 

Άρθρο 3 

Σκοπός του Νομικού αυτού προσώπου είναι η μορφωτική ανά¬ 
πτυξη , μέσω της λειτουργίας Βιβλιοθήκης-Αναγνωστηρίου, και 
Δανειστικής , η διενέργεια εκθέσεων βιβλίων, ομιλιών , συζητή¬ 
σεων γύρω από φιλολογικά, ιστορικά θέματα, αλλά και σχετικά 
με την ιστορική πορεία της κάθε μορφής τέχνης , θέατρο, μου¬ 
σική, χορό λαϊκή παράδοση και πολιτιστικών εκδηλώσεων 

Η πινακοθήκη θα είναι χώρος εκθέσεως πινάκων ντόπιου ζω¬ 
γράφου όπου θα μπορούν να την επισκέπτονται το κοινό συγκε¬ 
κριμένες ώρες και μέρες, επίσης και η δημιουργία θεατρικού, 

μουσικού λαϊκής παράδοσης κ.λ.π. τμήματος 

Η ανάπτυξη του πολιτισμού μέσω της δημιουργίας αθλητι- 
κώνγεγονότων, καθώς και η διενέργεια εκθέσεων, ομιλιών, συ¬ 
ζητήσεων και άλλων σχετικών εκδηλώσεων που αφορούντους 
νέους, την δημιουργική τους απασχόληση και την απομάκρυν¬ 
ση τους από προκλήσεις των καιρών όπως τα ναρκωτικά κ.α. 

Τέλος και η προσπάθεια ενημέρωσης των Δημοτών μας 
για θέματα υγείας και ιατρικής πρόληψης 

Ειδικότερα: Οργάνωση διαλέξεων από γιατρούς ειδικοτήτων, 
οργάνωση τράπεζας αίματος για την άμεση εξυπηρέτηση των 
δημοτών μας όπου θα χρειασθούν αίμα σε οποιοδήποτε νοσοκο¬ 
μείο της χώρας, αρτιότερη φροντίδα των λειτουργούντων Δημο¬ 
τικών και Κοινοτικών ιατρείων με σύγχρονο εξοπλισμό, όπως σύν¬ 
δεση με το σύστημα τηλεχάρτ, οργάνωση εξετάσεων τεστ Πα- 
πανικολάου, καρδιολογικές - αιματολογικές εξετάσεις και πάσης 
φύσεως ιατρικές εξετάσεις που θα μπορούσαν να βοηθήσουν 
στη πρόληψη και εν γένει την καλύτερη υγεία των Δημοτών μας. 

Επίσης σε συνεργασία με τα νοσοκομεία και τα Κέντρα 
Υγείας να συστηματοποιηθεί η προληπτική ιατρική, οδο¬ 
ντιατρική , εμβολιασμοί κ.λ.π. 

Καταγραφή των ανασφάλιστων ατόμων και μη εχόντων 
κρατική μέριμνα από πλευράς κοινωνικής ασφάλισης - ια¬ 
τροφαρμακευτικής περίθαλψης. 

Συστηματική ενημέρωση ιδίως νέων ατόμων για έγκαιρη 
ασφάλιση και διεκδίκηση καλύψεων από τα ασφαλιστικά ταμεία. 

Ειδική μέριμνα για άτομα με ειδικές ανάγκες, άτομα περι¬ 
θωριοποιημένα. 




14910 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Πρόληψη κατά των ναρκωτικών , μηχανισμό στήριξης και 
επανένταξης ειδικών κατηγοριών ατόμων, όπως πρώην χρή¬ 
στες ναρκωτικών , πρώην φυλακισμένοι, άτομα κοινωνικού 
αποκλεισμού κ.λ.π. 

Άρθρο 4 

Το συνιστώμενο νομικό πρόσωπο διοικείται από επταμε- 
λές συμβούλιο, σύμφωνα με τις διατάξεις του άρθρου 203 
του Π.Δ. 410/95 που αποτελείται: 

Α) Από τον εκάστοτε Δήμαρχο ή Δημοτικό Σύμβουλο, ως 
Πρόεδρο 

Β) Από δύο (2) Δημοτικούς Συμβούλους, ως μέλη 

Γ) Από δύο (2) Δημότες ή κατοίκους του Δήμου, ως μέλη 

Δ) Από τον εκάστοτε Πρόεδρο του Πολιτιστικού Συλλό¬ 
γου, ως μέλος & 

Ε) Από τον εκάστοτε Πρόεδρο του Αθλητικού Συλλόγου , 
ως μέλος 

Τα μέλη του Διοικητικού Συμβουλίου ορίζονται με απόφα¬ 
ση του Δημοτικού Συμβουλίου. 

Το Διοικητικό Συμβούλιο εκλέγει ένα έκτων μελώντους ως 
αντιπρόεδρο. 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πόσης αρχής από τον Πρόεδρο και όταν αυτός 
απουσιάζει ή κωλύεται από τον αντιπρόεδρο. 

Άρθρο 5 

Οι πόροι του Νομικού προσώπου είναι: 

1 .Επιχορηγήσεις του Δήμου (ή άλλου φυσικού ή νομικού 
προσώπου). 

2. Επιχορηγήσεις από φορείς του κράτους. 

3. Έσοδα από διάφορες εκδηλώσεις του Ν.Π.Δ.Δ." Κέντρο 
Πολιτισμού - Αθλητισμού και Κοινωνικής Πρόνοιας" 

4. Πόσης φύσεως δωρεές , κληροδοτήματα, μισθώματα 
από ακίνητα (π.χ. που έχουν μεταβιβασθεί στο Ν.Π.). 

Άρθρο 6 

Τα θέματα τα σχετικά με την πρόσκληση των μελών του Νο¬ 
μικού Προσώπου σε συνεδρίαση την απαιτούμενη για την λή¬ 
ψη αποφάσεως πλειοψηφία, τον έλεγχο καιτην εκτελεστότητα 

Των αποφάσεώντου, ρυθμίζονται με ανάλογη εφαρμογή των 
σχετικών διατάξεων που αφορούν το Δημοτικό Συμβούλιο. 

Επί των αποφάσεων προϋπολογισμού , απολογισμού του 
Οργανισμού της Εσωτερικής Υπηρεσίας για την εκποίηση ή 
ανταλλαγή ακινήτων ή επιβάρυνσης με εμπράγματα δικαιώ¬ 
ματα της αποδοχής δωρεών, κληρονομιών ή κληροδοσιών 
και της συνομολογήσεως δανείων, απαιτείται και σύμφωνος 
γνώμη του Δημοτικού Συμβουλίου. 

Το Συμβούλιο οφείλει να αποφανθεί και να υποβάλλει την 
απόφαση του στον Περιφερειακό Δ/ντή βάσει των διατάξε¬ 
ων του 2240/94. 

Άρθρο 7 

Οι διατάξεις που ισχύουν για τους Δήμους και αφορούν 
τον Οργανισμό της Εσωτερικής Υπηρεσίας , τον προϋπολο¬ 
γισμό το οικονομικό έτος τον απολογισμό την ταμειακή υπη¬ 
ρεσία , την διαχείριση , τα δάνεια και την περιουσία, εφαρ¬ 
μόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων, από το Νο¬ 
μικό αυτό πρόσωπο , γίνονται σύμφωνα με τις διατάξεις που 
ισχύουν κάθε φορά για εκτέλεση έργων και την προμήθεια 
πραγμάτων από τον Δήμο. 

Άρθρο 8 

Τ ο Νομικό πρόσωπο καταργείται κατά τον τρόπο τον οποίο 
συστήθηκε , η δε περιουσία του περιέρχεται στον Δήμο. 

Άρθρο 9 

Κάθε άλλη λεπτομέρεια που δεν προβλέπεται από την συ¬ 
στατική πράξη και τον παρόντα οργανισμό ρυθμίζεται με 


απόφαση του Δημοτικού Συμβουλίου Σκοπέλου ύστερα από 
αιτιολογημένη πρόταση του Δ. Σ. του Νομικού Προσώπου 
και στηριζόμενη στον Νόμο. 

Άρθρο 10 

Ο Δήμος θα εγγράφει στον προϋπολογισμό και θα αποδί¬ 
δει κατ’ έτος από τα τακτικά έσοδα το ποσό των 800.000 για 
τις ανάγκες λειτουργίας του εν λόγω Νομικού Προσώπου. 

Με την παρούσα απόφαση προκαλείται δαπάνη σε βάρος 
του πρ/σμού του Δήμου Σκοπέλου οικον. έτους 2000 , με το 
ποσό του 800.000 δρχ 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Βόλος, 27 Ιουλίου 2001 

Εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝ ΗΣ 

-♦- 

Αριθ. 168112 (8) 

Τροποποίηση συστατικής πράξης του Ν.Π. με την επωνυμία 
"7η Ενιαία Σχολική Επιτροπή 1ου ,3ου , Γυμνασίου - Γενι¬ 
κού Λυκείου Νέας Ιωνίας" Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Εχοντας υπόψη: 

1 .Τις διατάξεις 

α) Τωνπαρ. 8-15του άρθρου 5του Ν.1894/1990. 
β) Του αρθρ.203 του Π.Δ. 410/95. (Δημοτικός και Κοινοτι¬ 
κός Κώδικας). 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσηςτης Περιφέρειας, ρύθμιση θεμάτων γιατην 
Τοπική Αυτοδιοίκηση κ.α. διατάξεις). 

3. Την αριθμ. 1611238/2001 απόφαση του Γενικού Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσηςΤοπ. Αυτ/σης καιΔ/σης Μαγνησίας για υπογραφή εγ¬ 
γράφων). ΦΕΚ.597/τ.β'/21-5-2001. 

4. Την αριθ.15778/30-8-1991 απόφαση του Νομάρχη Μαγνη¬ 
σίας με την οποία συστήθηκε η 7η Ενιαία Σχολική Επιτροπή 
1 ου,3ου, Γ υμνασίου - Γ ενικού Λυκείου Νέας Ιωνίας. (ΦΕΚ.794/91). 

5. Την μεταστέγαση του 3ου Γ υμνασίου σε άλλο κτίριο. 

6. Την αριθμ.99/2001 απόφαση του Δημοτικού Συμβουλίου 
Νέας Ιωνίας, αποφασίζουμε: 

Τροποποιούμε την με αριθμό 15778/30-8-1991 απόφαση 
του Νομάρχη Μαγνησίας με την οποία συστήθηκε η 7η Ενιαία 
Σχολική Επιτροπή Νέας Ιωνίας ως προς την επωνυμία και το 
Διοικητικό Συμβούλιο ως εξής: 

1 .Συνιστούμε στο Δήμο Νέας Ιωνίας του Νομού Μαγνησίας 
ίδιο Νομικό Πρόσωπο με την επωνυμία " 7η Ενιαία Σχολική 
Επιτροπή 1ου Γ υμνασίου - 1ου Ενιαίου Λυκείου Νέας Ιωνίας" 
Η συνιστώμενη με την απόφαση αυτή Σχολική Επιτροπή δι- 
οικείται από 7μελές Διοικητικό Συμβούλιο αποτελούμενο από: 
α) Ένα Δημοτικό Σύμβουλο ως Πρόεδρο 
β) Τον εκάστοτε Δ/ντή των Σχολείων 
γ) Από ένα εκπρόσωπο γονέα κάθε σχολικής μονάδος και 
δ) Από ένα εκπρόσωπο μαθητών κάθε σχολικής μονάδος 
Με την παρούσα απόφαση δεν προκαλείται δαπάνη σε βά¬ 
ρος του προϋπολογισμού του Δήμου Νέας Ιωνίας. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Βόλος, 16 Ιουλίου 2001 

Εντολή Γενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝ ΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




